Van (Turki)

Van (; ; ; ; , Eua) iku kutha ing sisih wétané Turki, ing Provinsi Van. Kutha iki dumunung ing gisiking Tlaga Van sisih wétan. Kutha iki nduwèni sajarah kang dawa minangka wewengkon urban kang gedhé. Kutha iki minangka kutha kang gedhé wiwit jaman milénium SM kang kawitan. Kutha iki awalé minangka kutha krajané karajan Urartu ing abad ka-9 SM, banjur dadi punjering karajan Vaspurakan saka Armènia. Ing jaman saiki, Van nduwé padunung kang akèh-akèhé wong Kurdhi, nanging uga ana wong Turki minangka minoritas.

Ing taun 2010, gunggung cacah wongé Van kang resmi nyandhak angka 367.419 wong, nanging akèh étungan kang metara yèn gunggungé luwih akèh, kaya ta étungan ing taun 1996 kang mratèlakaké yèn gunggung cacah wongé ana 500.000 wong.David McDowall, "Modern History of the Kurds," I.B. Tauris, 1996, pg 440 Déne miturut walikutha sadurungé, Burhan Yenguncacah wongé isa ngancik 600.000 wong.TESEV. "An Assessment of the Van Action Plan for the Internally Displaced" Accessed at http://www.tesev.org.tr/UD_OBJS/PDF/DEMP/TESEV_VanActionPlanReport.pdf . Dhistrik Sèntralé Van nyrambahi laladan kang ambané luwih saka 2.289 km2 (884 mil2).http://www.sanalda1numara.net/dogu-anadolu-bolgesi/166142-van-ili-tarihcesi-yuzolcumu-nufus-ve-sosyal-yapi-ilceleri.html Van Central district (sanalda1numara.net) Van nduwé jeneng kang luwih tuwa, ya iku Tushpa, jejuluké kutha iki nalika biyèn minangka kutha krajané Karajan Urartan.

Ing taun 1941, ana ana gempa kang gedhéné 5.9 Mw. Banjur ing 23 Oktober 2011, ana gempa kang luwih gedhé ya iku 7.2 Mw. Ing 9 Novèmber 2011, gempa kang gedhéné 5.7 Mw njalari sawenèh yasa ambruk.

Iklim
Van nduwèni iklim kontinèntal kanthi mangsa salju kang adhem, lan mangsa panas kang anget lan garing. Udan biyasané nalika mangsa semi lan mangsa rontok. Miturut panggolonga iklim Köppen, Van nduwèni iklim kang kalebu subtipe mangsa panas kang panas lan garing (Köppen: Dsa) kanggoné iklim kontinèntal kang rada teles.

Olah-olahan
Olah-olahan ing Van béda karo olah-olahan ing wewengkon liyané ing Turki kang akèh-akèhé olah-olahan tradhisional kaya kebap. Olah-olahan kang mirunggan saka Van ya iku sarapan kang ditata ana méja.

Kucing Van

Kucing Van iki salah sawijiningjinis kucing kang asli saka kutha iki lan nduwé jeneng kang padha karo kutha iki. Kucing iki nduwèni werna mripat kang béda, lan werna wuluné putih.

Wong kang kondhang
Mkrtich Avetisian, jurnalis saka Armènia lan uga bleger pulitik, salah siji kang ngeyasa organisasi Armenakan.
Mkrtich Khrimian, sawijining panganggit saka Armènia, pangarep relijiyus, lan dhèwèké uga Catholicos of All Armenians (1892–1907).
Bedros Kapamacıyan, walikutha Van saka Osmani-Armènia.
Vahram Alazan, sawijining juru gurit Armènia, panganggit, lan aktivis publik. Dhèwèké uga minangka First Secretary saka Writers Union of Armenia saka taun 1933 nganti 1936.
Arshile Gorky, sawijining juru lukis katurunan Amérika-Armènia kang mrebawani ing gagrag Abstrak Èksprèsionisme.
Panos Terlemezian, juru lukis, sawijining People's artist of Armenian SSR.
Aghasi Khanjian, pandhégané Armènia Sovyèt saka taun 1930 nganti 1936.
Vardan Ajemian, sawijining juru main lan uga sutradara téater saka Armènia, sawijining People's Artist of the USSR.
Gurgen Mahari, sawijining panganggit lan juru gurit saka Armènia.
Haig Patigian, juru reca katurunan Amérika-Armènia.
Armenakis Yekarian, aktivis pulitik saka Armènia.
Nairi Zarian, juru gurit lan panganggit saka Armènia Sovyèt.
Kegham Vanigian, aktivis pulitik saka Armènia.
Varazdat Harutyunyan, sujana lan arsitèk saka Armènia.
Ruhi Su, penyanyi rakyat lan aktivis pulitik.
Yeghishe Derderian saka Yèrusalèm, Patriark Armènia  saka Yèrusalèm.
Ferit Melen, ahli pulitik lan prime minister ing Turki antaraning taun 1972 lan 1973.
Hüseyin Çelik, former minister lan deputy chairman saka JDP kang mréntah.
Sinan Çetin, sutradara filem, lair tanggal 1 Maret, 1953.

Gladri

Rujukan

Kapustakan

Pranala njaba

 Governorship of Van
 Municipality of Van 
 Van 100th Year University
 Plan of Van city as it was before 1915
 Lots of pictures of the city including the Kale and Yedi Kilesi

Kategori:Turki